शरण स्थान चर्च में बाइबल संडे मनाया
बांसवाड़ा| शरणस्थान चर्च में बाइबल संडे मनाया और इस अवसर पर विशेष रूप से आराधना की गई।
चर्च के कोषाध्यक्ष दीपक सिंह ने बताया कि इस अवसर पर रेव्हरेंड अजय डामोर ने प्रार्थना की और मसीही समाज के श्रद्धालुओं ने सामूहिक स्वरों में गीत सब कुछ तुम त्यागो पर बाइबल ना छोड़ो...., गा कर मुझे सुनाओ...., भाेर के समय बोते दया रूपी बीज...,ख्रिस्ट दृढ़ चट्टान मेरा आधार....गाए। इस अवसर पर रेव्हरेंड स्टेल्ला आनंदराज ने कहा कि विश्व में सर्वाधिक छपने और बिकने वाली पुस्तक बाइबल है। बाइबल शब्द यूनानी शब्द बिबलोस या बिबलियन से निकला है। इस दौरान बड़ी संख्या में मसीही समाज के श्रद्धालु मौजूद रहे।
hin_Deva hin_Deva hin_Deva